Leonīds Šteins

Leonīds Šteins (; , Kameņecpodoļska, Hmeļnickas apgabals - , Maskava) bija padomju starptautiskais lielmeistars šahā (1962).

 Šahista karjera 
Ļvivas šaha skolas audzēknis. Divas reizes uzvarējis Ukrainas šaha čempionātos (1960, 1962).Championship of Ukraine - Kiev 14.5-10.6.196031 Championship of Ukraine Kiev May 1962 PSRS sporta biedrības «Avangard» čempions šahā (1955).Championship of DSO "Avangard"- 1960
Trīs reizes uzvarējis PSRS šaha čempionātos (1963, 1965, 1966).XXXI Championship of URS Leningrad 196333 Championship of USSR Tallinn 21.11-24.12.196534 Championship of USSR Tbilisi 28.12.1966-2.2.1967

1960. gados ticis uzskatīts par vienu no reālākajiem Pasaules šaha nosaukuma pretendentiem, taču vienmēr piedzīvojis sāpīgas neveiksmes, kas liegušas Šteinam piedalīties pretendentu turnīros. 
1962. gadā starpzonu turnīrā Stokholmā dalījis 6.-8. vietu. Lai gan papildus turnīrā pārliecinoši apsteidzis Pālu Benko un Svetozaru Gligoriču, tomēr FIDE ieviestās vienas valsts šahistu kvotas dēļ (no vienas valsts pretendentu turnīrā varēja spēlēt tikai 3 šahisti) Šteins palika ārpus pretendentu turnīra.1962 Stockholm Interzonal Tournament 1964. gadā starpzonu turnīrā Amsterdamā atkal atkārtojās situācija ar kvotām - Šteins ieņēma 5. vietu, taču tā kā pirms viņa bija jau 3 PSRS šahisti, tad viņš atkal palika ārpus pretendentu turnīra. 1967. gada starpzonu turnīrā Susā (Tunisija) vienas valsts kvotas beidzot bija atceltas, taču arī šoreiz Šteinam neizdevās iekļūt pretendentu turnīrā. Viņš dalīja 6.-8. vietu un bija līderis papildus turnīrā par vienīgo vietu papildus turnīrā. Izšķirošajā partijā Vlastimils Horts piedāvāja Šteinam neizšķirtu, bet Šteins atteicās un zaudēja, kā rezultātā par papildus turnīra uzvarētāju kļuva Semjuels Reševskis.1967 Sousse Interzonal Tournament

Daudzu lielu starptautisku turnīru uzvarētājs: 1967. gadā MaskavāInternational Tournament 20.5-17.6.Moscow 1967 un Sarajevā (kopā ar Borislavu Ivkovu),Sarajevo 1967 1969. gadā Tallinā.International Tournament Tallinn 20.2-15.3.1969 Viens no pēdējiem lielākajiem Šteina panākumiem bija dalīta 1. vieta (kopā ar Anatoliju Karpovu) Aleksandra Aļehina memoriālā 1971. gadā.Memorial Alexander Alekhine 1971

PSRS izlases sastāvā uzvarējis Pasaules šaha olimpiādēs 1964. un 1966. gadā, izcīnot arī individuālo zelta (1964) un sudraba (1966) medaļu. Tāpat bijis divkārtējs Eiropas komandu šaha čempionāta uzvarētājs (1965, 1970), izcīnot arī individuālo sudraba (1965) un bronzas (1970) medaļu. 1961. gadā bijis PSRS studentu izlases līderis, kas uzvarējusi Pasaules studentu komandu šaha čempionātā. 1970. gadā piedalījies PSRS un pārējās pasaules mačā Belgradā, kur pie 1. galdiņa vienā partijā aizvietojis toreizējo Pasaules čempionu Borisu Spaski, taču zaudējis Bentam Larsenam.USSR vs Rest of the World: Belgrade 1970 "The Match of the Century"

Pāragri miris 1973. gada vasarā Maskavas viesnīcā īsi pirms izbraukšanas uz Eiropas komandu čempionātu.
Oficiālā diagnoze bija miokarda infarkts.

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Eiropas komandu šaha čempionāti)
  šahista profils vietnē olimpbase.org (Pasaules studentu komandu šaha čempionāti)
  šahista profils vietnē olimpbase.org (PSRS komandu čempionāti)
  šahista profils vietnē olimpbase.org (PSRS komandu kausi)

Kategorija:1934. gadā dzimušie
Kategorija:1973. gadā mirušie
Kategorija:Hmeļnickas apgabalā dzimušie
Kategorija:Ukrainas šahisti
Kategorija:PSRS šahisti
Kategorija:PSRS Nopelniem bagātie sporta meistari